1. הקדמה
	1. תהליך גיוס ומיון של מועמדים לעבודה הינו תהליך מורכב ויקר עבור הארגון.
	2. אחד מערוצי הגיוס המרכזיים של החברה הינו "עובד מביא חבר", הנהלת אלעד רואה חשיבות רבה לקבלת עובדים אשר מומלצים ע"י עובדי אלעד ומשקיעה משאבים רבים בקיומו ובפיתוחו.
	3. נוהל עובד מביא חבר נועד להסדיר בצורה ברורה את אופן הגשת קורות החיים של החברים, תנאי הזכאות והתגמול עבור גיוס.
2. אופן הגשת החבר המומלץ

עובד ימליץ על חברים באחת משתי הדרכים:

* 1. העובד ישלח קורות חיים ו/או ימלא את פרטי החבר באפליקציית Eloops.
	2. העובד ישלח את קורות החיים של החבר אל הכתובת haver@elad.co.il. בכל מייל יש לצרף קובץ קורות חיים אחד בלבד.
1. תנאי הזכאות
	1. קורות החיים לא הגיעו דרך גורם מפנה אחר ב- 6 חודשים שקדמו להפנייתו על ידי העובד.
	2. לא ניתן יהיה לבצע שינויים באופן רטרואקטיבי במקור ההגעה של מועמד לאחר שכבר הוכנס למערכת.
	3. במקרה בו קורות חיים של חבר הגיעו ממספר עובדים, ההמלצה שהגיע ראשונה תזכה בתגמול.
	4. הנוהל חל על כל עובדי החברה למעט חברי הנהלת החברה, עובדי חברה העוסקים בגיוס, משאבי אנוש, מכירות ומנהלי מחלקות.
	5. קורות חיים שהגיעו על ידי עובד אלעד יישמרו על שמו למשך שישה חודשים.
	6. התגמול יינתן בפועל לאחר שלושה חודשי עבודה של העובד החדש ובתנאי שהעובד המגויס והעובד המגייס הינם עובדי החברה באותה העת.
2. התגמול
	1. תגמול בסך 4,000 ₪ יינתן בגין גיוס למשרות הדורשות ניסיון טכנולוגי קודם בתפקידי פיתוח, ניתוח מערכות, ניהול פרויקטים, UX/UI, אנשי תשתיות, QA ויישום
	2. תגמול בסך 1,000 ₪ יינתן בגין גיוס ללא ניסיון טכנולוגי קודם (משרות Junior), כמו כן בתפקידים הבאים: אדמיניסטרציה, מטה, תפעול, תמיכה טכנית וטכנאות.
	3. החברה תפרסם מעת לעת משרות בתגמול מיוחד, גובה התגמול יפורסם במועד פרסום המשרה.

\*מובהר כי כל הסכומים המפורטים מעלה הינם ברוטו והעובד יחויב בשווי מס בשכר בהתאם לקבוע בחוק.

\*מסמך זה כתוב בלשון זכר, אך הוא פונה לעובדים ועובדות כאחד.

\*ייתכנו שינויים מעת לעת בנוהל, לפי שיקול דעת החברה.